T-34
T-34 on aastatel 1940–1947 Nõukogude Liidus loodud ja teise maailmasõja ajal enim toodetud keskmise raskusklassi tank. Tanki valmistamisel kasutati esimest korda insener Andrei Zavjalovi juhtimisel Mariupoli tehases välja töötatud soomussulamit 8S (марки 8С). T-34 ja selle baasil ehitatud liikursuurtükke ning muid eriotstarbelisi masinaid toodeti kokku ligikaudu 84 070 eksemplari.